KTAMขายตราสารหนี้6เดือนชู3.15%ต่อปี
บลจ.กรุงไทย ขายกองทุนตราสารหนี้ 6 เดือน ลงทุนทั้งใน-นอก ผลตอบแทน 3.15% ต่อปี
14 ส.ค. 2555

บลจ.กรุงไทย ขายกองทุนตราสารหนี้ 6 เดือน ลงทุนทั้งใน-นอก ผลตอบแทน 3.15% ต่อปี 
นายสมชัย  บุญนำศิริ  กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่าย 2 กองทุนตราสารหนี้ในและต่างประเทศ ได้แก่ กองทุนเปิดกรุงไทยธนทรัพย์ บี 49 (KTSUPB49) เสนอขายในวันที่ 15-22  ส.ค.2555   อายุโครงการ 6 เดือน มูลค่า 5,000 ล้านบาท 
กองทุนจะลงทุนในเงินฝากประจำและตราสารหนี้ของธนาคารในต่างประเทศ ในสัดส่วน 59% ของมูลค่าทรัพย์สินสุทธิของกองทุน     ส่วนที่เหลือลงทุนในเงินฝาก ตราสารการเงินระยะสั้นธนาคารพาณิชย์ไทย ตั๋วแลกเงินบริษัทเอกชนไทย  ผลตอบแทนประมาณ  3.15% ต่อปี  
นอกจากนี้  บริษัทอยู่ระหว่างเปิดจำหน่ายกองทุนเปิดกรุงไทยสมาร์ท  อินเวส 6 เดือน 5 (KTSIV6M5)  ประเภท Roll  Over รับซื้อคืนและเปิดขายรอบใหม่  อายุ 6 เดือน เสนอขายตั้งแต่วันที่ 14-17 ส.ค.2555  ลงทุนในเงินฝาก บัตรเงินฝาก ตั๋วแลกเงินของ ธนาคารออมสิน  ธนาคารแลนด์ แอนด์ เฮ้าส์และตั๋วแลกเงินของเอกชนที่มีอันดับเครดิตตั้งแต่ BBB+ ขึ้นไป  ผลตอบแทนประมาณ  2.90% ต่อปี  สามารถซื้อผ่านสาขาธนาคารกรุงไทยหรือwww.ktamsmarttrade.com  และสามารถชำระค่าซื้อโดยการตัดบัญชีได้ถึง 3 ธนาคาร ได้แก่ กรุงไทย ไทยพาณิชย์และกสิกรไทย